04/05/2017 | Administración LocalConsorcios
Consorcio para la Promoción de la Música
Anuncio de aprobación definitiva da Ordenanza reguladora da administración electrónica do Consorcio para a Promoción da Música

A o non haberse presentado reclamacións durante o prazo de exposición ao público, queda automaticamente elevado a definitivo o Acordo da Xunta de Goberno inicial aprobatorio da Ordenanza reguladora de Administración electrónica, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local. Vista a providencia de xerencia de data 20/02/2017 solicitando que pola Secretaría-Intervención se emita informe sobre a lexislación aplicable e o procedemento a seguir para a aprobación dunha Ordenanza que regule a Administración electrónica, co obxecto de adoptar o funcionamento desta entidade a Lei 39/2015, de 1 de Outubro, de Procedemento Administrativo Común, modernizando deste xeito o funcionamento administrativo do Consorcio para a Promoción da Música e creando a Sede Electrónica que permitirá a interrelación da Administración cos cidadáns, completando o disposto nas Leis e Regulamentos vixentes. Visto o informe emitido pola Secretaría-Intervención de data 21/02/2017 e o proxecto elaborado polos servizos de Secretaría-Intervención da Ordenanza reguladora da Administración electrónica. Vista a proposta de xerencia de data 22/02/2017. Visto que de conformidade co disposto no artigo 8 dos Estatutos do Consorcio, corresponde á Xunta de Goberno a aprobación das ordenanzas. D. Xulio Xosé Ferreiro Baamonde, Presidente do Consorcio para a Promoción da Música da Coruña, mediante o presente e en uso da competencia atribuída para este expediente á Presidencia; Someto a votación o expediente e PROPOÑO: Aprobar inicialmente e que se elevará a definitiva de non existir reclamacións na fase de exposición pública, a Ordenanza de Administración electrónica do Consorcio para a Promoción da Música co contido íntegro que se inclúe na proposta de xerencia. Considerando que por Providencia de Xerencia de data 20/02/2017 solicitouse informe de Secretaría-Intervención en relación co procedemento e a Lexislación aplicable para aprobar a Ordenanza municipal reguladora da Administración electrónica. Considerando que o devandito informe foi emitido en data 21/02/2017, e visto o proxecto elaborado polos Servizos de Secretaría-Intervención da Ordenanza reguladora da Administración electrónica. Realizada a tramitación legalmente establecida e vista a competencia da Xunta de Goberno, en virtude dos artigos 22.2. d) e 49 da Lei 7/1985, de 2 de abril, Reguladora das Bases do Réxime Local, e art.8 e) do vixente Estatuto, proponse ao mesmo a adopción do seguinte PRIMEIRO. Aprobar inicialmente a Ordenanza reguladora de Administración electrónica, coa redacción que a continuación se recolle: A presente Ordenanza ten por obxecto a regulación dos aspectos electrónicos do Consorcio para a Promoción da Música, a creación e determinación do réxime xurídico propio da sede electrónica, do rexistro electrónico e da xestión electrónica administrativa, facendo efectivo o dereito dos cidadáns ao acceso electrónico nos servizos públicos do Consorcio para a Promoción da Música. Esta Ordenanza será de aplicación ao Consorcio para a Promoción da Música e os cidadáns nas súas relacións con este Consorcio. Os sistemas de identificación e autenticación serán os establecidos no capítulo II do Título I da Lei 39/2015, de 1 de outubro, do Procedemento Administrativo Común das Administracións Públicas. Os interesados poderán identificarse electrónicamente ante o Consorcio a través de calquera sistema que conte cun rexistro previo como usuario que permita garantir a súa identidade. En particular, serán admitidos, os sistemas seguintes: a) Sistemas baseados en certificados electrónicos recoñecidos ou cualificados de firma electrónica expedidos por prestadores incluídos na «Lista de confianza de prestadores de servizos de certificación». A estes efectos, enténdense comprendidos entre os citados certificados electrónicos recoñecidos ou cualificados os de persoa xurídica e de entidade sen personalidade xurídica. b) Sistemas baseados en certificados electrónicos recoñecidos ou cualificados de selo electrónico expedidos por prestadores incluídos na «Lista de confianza de prestadores de servizos de certificación». c) Sistemas de clave concertada e calquera outro sistema que a Administración do Consorcio considere válido, nos termos e condicións que se establezan. Os interesados poderán asinar a través de calquera medio que permita acreditar a autenticidade da expresión da súa vontade e consentimento, así como a integridade e inalterabilidade do documento. No caso de que os interesados optaran por relacionarse co Consorcio a través de medios electrónicos, consideraranse válidos a efectos de sinatura. a) Sistemas de sinatura electrónica recoñecida ou cualificada e avanzada baseados en certificados electrónicos recoñecidos ou cualificados de sinatura electrónica expedidos por prestadores incluídos na «Lista de confianza de prestadores de servizos de certificación». A estes efectos, enténdense comprendidos entre os citados certificados electrónicos recoñecidos ou cualificados os de persoa xurídica e de entidade sen personalidade xurídica. b) Sistemas de selo electrónico recoñecido ou cualificado e de selo electrónico avanzado baseados en certificados electrónicos recoñecidos ou cualificados de selo electrónico incluídos na «Lista de confianza de prestadores de servizos de certificación». c) Calquera outro sistema que o Consorcio considere válido, nos termos e condicións que se establezan. Con carácter xeral, para realizar calquera actuación prevista no procedemento administrativo, será suficiente con que os interesados acrediten previamente a súa identidade a través de calquera dos medios de identificación previstos na Lei 39/2015, de 1 de outubro, de Procedemento Administrativo Común das Administracións Públicas. As Administracións Públicas só requirirán aos interesados o uso obrigatorio de sinatura para: a) Formular solicitudes. b) Presentar declaracións responsables ou comunicacións. c) Interpoñer recursos. d) Desistir de accións. e) Rexeitar aos dereitos. Créase a sede electrónica do Consorcio para la promoción de la música, dispoñible na dirección URL: http://consorciopromocionmusica.sedelectronica. gal/info.0 A titularidade da sede electrónica corresponderá á Administración do Consorcio para a Promoción da Música. A sede electrónica crease con suxeición aos principios de transparencia, publicidade, responsabilidade, calidade, seguridade, dispoñibilidade, accesibilidade, neutralidade e interoperabilidade. A sede electrónica utilizará para identificarse e garantir unha comunicación segura, certificado recoñecido ou cualificado de autenticación de sitio web ou equivalente. A sede electrónica deberá ser accesíbel aos cidadáns todos os días do ano, durante as vintecatro horas do día. Só cando concorran razóns xustificadas de mantemento técnico ou operativo poderá interromperse, por o tempo imprescindible, a accesibilidade á mesma. A interrupción deberá anunciarse na propia sede coa antelación que, no seu caso, resulte posible. En supostos de interrupción non planificada no funcionamento da sede, e sempre que sexa factible, o usuario visualizará unha mensaxe na que se comunique tal circunstancia. Tal e como establece o artigo 53.1 f) da citada Lei 39/2015, o interesado ten, entre outros, o dereito a obter información e orientación acerca dos requisitos xurídicos ou técnicos que as disposicións vixentes impoñan aos proxectos, actuacións ou solicitudes que se propoña realizar. Neste mesmo sentido, o artigo 16.1 tamén da Lei 39/2015, establece que na sede electrónica de acceso a cada rexistro figurará a relación actualizada de trámites que poden iniciarse no mesmo. A estes efectos, o Consorcio para a Promoción da música fará público e manterá actualizado o catálogo de procedementos e actuacións na sede electrónica. A sede electrónica terá o contido marcado na lexislación aplicable, debendo figurar en todo caso: a) A identificación do órgano titular da sede e dos responsables da súa xestión e dos servizos postos a disposición da mesma e no seu caso, das subsedes dela derivadas. b) A información necesaria para a correcta utilización da sede, incluíndo o mapa da sede electrónica ou información equivalente, con especificación da estrutura de navegación e as distintas seccións dispoñibles. c) Sistema de verificación dos certificados da sede, que estará accesible de forma directa e gratuíta. d) Relación de sistemas de sinatura electrónica que, conforme sexan admitidos ou utilizados na sede. e) A relación de selos electrónicos utilizados polo Consorcio, incluíndo as características dos certificados electrónicos e os prestadores que os expiden, así como o sistema de verificación dos mesmos. f) Un acceso ao rexistro electrónico e á disposición de creación do rexistro ou rexistros electrónicos accesibles dende a sede. g) A información relacionada coa protección de datos de carácter persoal. h) O Inventario de información administrativa, co catálogo de procedementos e servizos prestados polo Consorcio para a Promoción da Música. i) A relación dos medios electrónicos que os cidadáns poden utilizar no exercicio do seu dereito a comunicarse co Consorcio para a Promoción da Música. j) Medios dispoñibles para a formulación de suxestións e queixas. k) O acceso, no seu caso, o estado de tramitación do expediente, previa identificación do interesado. l) A comprobación da autenticidade e integridade dos documentos emitidos polos órganos ou organismos públicos que abarca a sede que foran autenticados mediante código seguro de verificación. m) A indicación da data e hora oficial. n) O calendario de días hábiles e inhábiles a efectos do cómputo de prazos. o) Publicaranse os días e o horario no que deban permanecer abertas as oficinas que prestarán asistencia para a presentación electrónica de documentos, garantindo o dereito dos interesados a ser asistidos no uso de medios electrónicos. p) Directorio xeográfico actualizado que permita o interesado identificar a oficina de asistencia en materia de rexistros máis próxima o seu domicilio. q) Códigos de identificación vixentes relativos aos órganos, centros ou unidades administrativas. A sede electrónica terá un taboleiro de edictos electrónico onde se publicarán os actos e comunicacións que por disposición legal e regulamentaria así se determinen. O Consorcio para a Promoción da Música garantirá mediante os instrumentos técnicos pertinentes o control das datas de publicación dos anuncios ou edictos co fin de asegurar a constatación da mesma a efectos de cómputos de prazos. O Consorcio para a Promoción da música publicará de forma periódica e actualizada a información cuxo coñecemento sexa relevante para garantir a transparencia da súa actividade relacionada co funcionamento e control da actuación pública, todo isto de conformidade coa Lei 19/2013, de 9 de decembro, de transparencia, acceso á información pública e bo goberno. Neste sentido, o Consorcio para a Promoción da Música publicará: – Información institucional, organizativa e de planificación. – Información de relevancia xurídica, isto é normativa propia, tanto ordenanzas ou regulamentos como ordenanzas fiscais ou calquera outras disposicións de carácter xeral. – Información económica, orzamentaria e estatística. Dende a sede electrónica accederase ao perfil do contratante do Consorcio para a Promoción da música, cuxo contido axustarase ao disposto na normativa de contratación. Mediante esta Ordenanza crease o rexistro electrónico do Consorcio para a Promoción da música, determinase o réxime de funcionamento e establécense os requisitos e condicións que haberán de observarse na presentación e remisión de solicitudes, escritos e comunicacións que se transmitan por medios electrónicos. O funcionamento do rexistro electrónico réxese polo establecido na Lei 39/2015, de 1 de outubro, de Procedemento Administrativo Común das Administracións Públicas, na presente Ordenanza e, no previsto por estes, na normativa de Dereito Administrativo que lle sexa de aplicación. Este Consorcio dispón dun rexistro electrónico xeral no que se fará o correspondente asento de todo documento que sexa presentado ou que se reciba. Os rexistros electrónicos de todas e cada unha das Administracións, deberán ser plenamente interoperables, de modo que se garanta a súa compatibilidade informática e interconexión, así como a transmisión telemática dos asentos rexistrais e dos documentos que se presenten en calquera dos rexistros. O rexistro electrónico do Consorcio para a promoción da música cumprirá as seguintes funcións: a) A recepción de escritos, solicitudes e comunicacións, así como a anotación do seu asento de entrada. b) A expedición de recibos electrónicos acreditativos da presentación de ditos escritos, solicitudes e comunicacións. c) A remisión de comunicacións e notificacións electrónicas, así como a anotación do seu asento de saída. d) Calquera outras que se lle atribúan legal ou regulamentariamente. A responsabilidade da xestión deste rexistro corresponderá á Xerencia do Consorcio para a Promoción da Música. O acceso ao rexistro electrónico realizarase a través da sede electrónica deste Consorcio para la promoción de la música ubicada na seguinte dirección URL: http://consorciopromocionmusica.sedelectronica. gal/info.0 Os documentos presentados de maneira presencial ante o Consorcio, deberán ser dixitalizados, de acordo co previsto no artigo 27 da Lei 39/2015 e demais normativa aplicable, pola oficina de asistencia en materia de rexistros na que foran presentados para a súa incorporación ao expediente administrativo electrónico, devolvéndose os orixinais ao interesado, sen prexuízo de aqueles supostos en que a norma determine a custodia pola Administración dos documentos presentados ou resulte obrigatoria a presentación de obxectos ou de documentos nun soporte específico non susceptibles de dixitalización. O rexistro electrónico permitirá a presentación de solicitudes, escritos e comunicacións tódolos días do ano durante as vintecatro horas. O Rexistro Electrónico rexerase pola data e hora oficial da Sede Electrónica. O Rexistro Electrónico xerará automaticamente un recibo da presentación realizada, en formato PDF e mediante algún dos sistemas de identificación admitidos, que deberá conter data e hora de presentación, número de entrada do rexistro e relación dos documentos adxuntos ao formulario de presentación. A falta de emisión do recibo acreditativo da entrega equivalerá á non recepción do documento, o que deberá pórse en coñecemento do usuario. A Administración do Consorcio para a Promoción da Música poderá rexeitar aqueles documentos electrónicos que se presenten nas seguintes circunstancias: a) Que conteñan código malicioso ou un dispositivo susceptible de afectar á integridade ou a seguridade do sistema. b) No caso de utilización de documentos normalizados, cando non se cumprimenten os campos requiridos como obrigatorios ou cando teña incongruencias ou omisións que impidan o seu tratamento. Os documentos adxuntos aos escritos e comunicacións presentadas no rexistro electrónico deberán ser lexibles e non defectuosos, podéndose utilizar os formatos comunmente aceptados que se farán públicos na sede electrónica deste Consorcio para la promoción de la música. Nestes casos, informarase diso ao remitente do documento, coa indicación dos motivos do rexeitamento así como, cando fose posible, dos medios de corrección de tales deficiencias. Cando o interesado o solicite, remitirase xustificación do intento de presentación, que incluirá as circunstancias do rexeitamento. O rexistro electrónico rexerase, a efectos de cómputo de prazos, vinculantes tanto para os interesados como para as Administracións Públicas, pola data e a hora oficial da sede electrónica, que contará coas medidas de seguridade necesarias para garantir a súa integridade e figurar visible. O rexistro electrónico estará a disposición dos usuarios as vintecatro horas do día, tódolos días do ano, excepto as interrupcións que sexan necesarias por razóns técnicas. Aos efectos de cómputo de prazos haberá que estar ao seguinte: – Cando os prazos se sinalen por horas enténdese que estas son hábiles. Serán hábiles tódalas horas do día que formen parte dun día hábil. Os prazos expresados por horas contaranse de hora en hora e de minuto en minuto dende a hora e minuto en que teña lugar o acto de que se trate e non poderán ter unha duración superior a vintecatro horas, en cuxo caso se expresarán en días. – Cando os prazos se sinalen por días, enténdese que estes son hábiles, excluíndose do cómputo os sábados, os domingos e os declarados festivos. – A entrada de solicitudes, escritos e/ou comunicacións recibidas en días inhábiles entenderanse efectuadas na primeira hora do primeiro día hábil seguinte. Para elo, no asento de entrada inscribiranse como data e hora da presentación aquelas nas que se produciu efectivamente a recepción, constando como data e hora de entrada a primeira hora do primeiro día hábil seguinte. – A entrada das solicitudes entenderanse recibidas no prazo establecido se se inicia a transmisión dentro do mesmo día e se finaliza con éxito. A efectos de cómputo de prazos, será válida e producirá efectos xurídicos a data de entrada que se consigne no recibo expedido pola unidade de rexistro. – Non se dará saída, a través do rexistro electrónico, a ningún escrito ou comunicación en día inhábil. – Considéranse días inhábiles, a efectos do rexistro electrónico da Administración do Consorcio para a Promoción da Música, os sábados, domingos e os establecidos como días festivos no calendario oficial de festas laborais do Estado, da Comunidade Autónoma e polos da capitalidade do municipio. A estes efectos, poderase consultar o calendario publicado na sede electrónica. As notificacións se practicarán preferentemente por medios electrónicos e, en todo caso, cando o interesado resulte obrigado a recibilas por esta vía. Non obstante o anterior, as Administracións poderán practicar as notificacións por medios non electrónicos nos seguintes supostos. a) Cando a notificación se realice con ocasión da comparecencia espontánea do interesado ou o seu representante nas oficinas de asistencia en materia de rexistro e solicite a comunicación ou notificación persoal nese intre. b) Cando para asegurar a eficacia da actuación administrativa resulte necesario practicar a notificación por entrega directa dun empregado público da Administración notificante. Con independencia do medio utilizado, as notificacións serán válidas sempre que permitan ter constancia do seu envío ou posta a disposición, da recepción ou acceso polo interesado ou o seu representante, das súas datas e horas, do contido íntegro, e da identidade fidedigna do remitente e destinatario da mesma. A acreditación da notificación efectuada incorporarase ao expediente. Os interesados que non estean obrigados a recibir notificacións electrónicas, poderán decidir e comunicar en calquera intre á Administración Pública, mediante os modelos normalizados que se establezan ao efecto, que as notificacións sucesivas se practiquen ou deixen de practicarse por medios electrónicos. O consentimento dos interesados poderá ter carácter xeral para todos os trámites que os relacionen coa Administración do Consorcio ou para un ou varios trámites segundo se haxa manifestado. O interesado poderá así mesmo, durante a tramitación do procedemento, modificar a maneira de comunicarse coa Administración do Consorcio, optando por un medio distinto do inicialmente elixido, ben determinando que se realice a notificación a partir dese intre mediante vía electrónica ou revocando o consentimento de notificación electrónica para que se practique a notificación vía postal, en cuxo caso deberá comunicalo ao órgano competente e sinalar un domicilio postal onde practicar as sucesivas notificacións. Esta modificación comezará a producir efectos respecto das comunicacións que se produzan a partir do día seguinte a súa recepción no rexistro do órgano competente. A práctica da notificación electrónica realizarase por comparecencia electrónica. A notificación por comparecencia electrónica consiste no acceso por parte do interesado debidamente identificado, ao contido da actuación administrativa correspondente a través da sede electrónica da Administración do Consorcio. Para que a comparecencia electrónica produza os efectos de notificación, requirirase que reúna as seguintes condicións: – Con carácter previo ao acceso ao seu contido, o interesado deberá visualizar un aviso do carácter de notificación da actuación administrativa que terá dito acceso. – O sistema de información correspondente deixará constancia de dito acceso con indicación da data e hora, momento a partir do cal a notificación entenderase practicada a tódolos efectos legais. O sistema de notificación permitirá acreditar a data e hora en que se produza a posta a disposición do interesado do acto obxecto de notificación, así como a de acceso ao seu contido. Cando a notificación por medios electrónicos sexa de carácter obrigatorio, ou fose expresamente elixida polo interesado, entenderase rexeitada cando haxan transcorrido dez días naturais dende a posta a disposición da notificación sen que se aceda ao seu contido. A sede electrónica entrará en funcionamento unha vez aprobada definitivamente e publicada completamente o seu texto. O Rexistro electrónico entrará en funcionamento unha vez aprobada definitivamente e publicada completamente o seu texto. A seguridade das sedes e rexistros electrónicos, así como a do acceso electrónico dos cidadáns aos servizos públicos, rexeranse polo establecido no Esquema Nacional de Seguridade. A Xunta de Goberno do Consorcio para a Promoción da Música aprobará a súa política de seguridade co contido mínimo establecido no artigo 11 do Real Decreto 3/2010, de 8 de xaneiro, polo que se regula o Esquema Nacional de Seguridade no ámbito da Administración Electrónica. Deberase dar publicidade nas correspondentes sedes electrónicas ás declaracións de conformidade e aos distintivos de seguridade dos que se dispoña. Deberase realizar unha auditoría regular ordinaria ao menos cada dous anos. Cada vez que se produzan modificacións sustancias no sistema de información que poidan repercutir nas medidas de seguridade requiridas, deberase realizar unha auditoría con carácter extraordinario, que determinará a data de cómputo para o cálculo dos dous anos. O informe de auditoría terá o contido establecido no artigo 34.5 do Esquema Nacional de Seguridade. A prestación dos servizos e as relacións xurídicas a través de redes de telecomunicación se desenvolverán de conformidade co establecido na Lei Orgánica 15/1999, de Protección de Datos de Carácter Persoal, e as disposicións específicas que regulan o tratamento automatizado da información, a propiedade intelectual e os servizos da sociedade da información. O Consorcio para a Promoción da Música garantirá, dentro do ámbito das súas competencias, que os prestadores de servizos poidan obter a información e formularios necesarios para o acceso a unha actividade e o seu exercicio a través da Ventanilla Única da Directiva de Servizos (www.eugo.es), así como coñecer as resolucións e resto de comunicacións das autoridades competentes en relación coas súas solicitudes. Con ese obxecto, o Consorcio para a Promoción da Música impulsará a coordinación para a normalización dos formularios necesarios para o acceso a unha actividade e o seu exercicio. Habilitase a Presidencia para que adopte as medidas organizativas necesarias que permitan o desenvolvemento das previsións da presente Ordenanza e poida modificar os aspectos técnicos que sexan convenientes por motivos de normalización, interoperabilidade ou, en xeral, adaptación ao desenvolvemento tecnolóxico. As previsións contidas nesta Ordenanza serán de aplicación tendo en conta o estado de desenvolvemento das ferramentas tecnolóxicas do Consorcio para a Promoción da música, que procurará adecuar as súas aplicacións ás solucións dispoñibles en cada intre, sen prexuízo dos períodos de adaptación que sexan necesarios. Cando as mesmas estean dispoñibles, publicarase tal circunstancia na sede electrónica. A presente Ordenanza non entrará en vigor ata que sexa publicada completamente o seu texto e teña transcorrido o prazo previsto no artigo 65.2 da Lei 7/1985, de 2 de abril, Reguladora das Bases do Réxime Local, permanecendo en vigor ata a súa modificación ou derrogación expresa. SEGUNDO. Someter dita Ordenanza a información pública e audiencia dos interesados, con publicación no Boletín Oficial da Provincia e taboleiro de anuncios do Consorcio, polo prazo de trinta días para que poidan presentar reclamacións ou suxestións, que serán resoltas pola Xunta de Goberno do Consorcio. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Así mesmo, estará a disposición dos interesados na sede electrónica deste Consorcio [dirección https://consorciopromocionmusica.sedelectronica. gal]. TERCEIRO. Facultar ao Sr. Presidente para subscribir e asinar toda clase de documentos relacionados con este asunto, e delegar na Xerencia a execución e xestión dos mesmos. A Xunta de Goberno acorda, por maioría absoluta, aprobar a devandita proposta en tódolos seus términos». Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. A Coruña, 27 de abril de 2017 O xerente, Andrés Luis Lacasa Nikiforov